ઝાલાવાડમાં કેડે ફટકડી રાખી, શોખ ખાતર ફાયરીંગના બનાવો પણ ધ્યાને આવી રહ્યા છે. ધ્રાંગધ્રા શહેરમાં પરવાનાવાળા રિવોલ્વરમાંથી ફાયરીંગ થતા નાસભાગ મચી હતી. આ બનાવ અંગે પોલીસ ગુનો દાખલ કરી તપાસ હાથ ધરતા માત્ર શોખ માટે હવામાં ફાયરીંગ કરવાનું ખુલ્યું હતું. સુરેન્દ્રનગર જિલ્લામાં કેડે ફટકડી રાખવાનો ભારે શોખ જોવા મળે છે. બીજીતરફ ઝાલાવાડમાં ફાયરીંગના બનાવો ચિંતાજનક રીતે વધી રહ્યા છે ત્યારે ધ્રાંગધ્રા શહેરના ક્લબ રોડ પર બે શખ્સો દ્વારા પોતાની પરવાનાવાળી રિવોલ્વરમાંથી માત્ર શોખ માટે હવામાં ફાયરિંગ કરતા પોલીસે બન્ને સામે તપાસ શરૂ કરી છે.